
PËR MIRATIMIN E KALIMIT TË PRONËSISË SË DISA PARCELAVE NDËRTIMORE NË FAVOR TË POSEDUESVE TË OBJEKTEVE INFORMALE

Në mbështetje të nenit 100 të Kushtetutës, të nenit 17 të ligjit nr. 9482,  datë 3.4.2006 “Për legalizimin, urbanizimin dhe integrimin e ndërtimeve pa leje”, të ndryshuar, të shkronjës “ç” të nenit 4 të ligjit nr. 7980, datë 27.7.1995 “Për shitblerjen e trojeve”, të ndryshuar, dhe paragrafit të tretë të nenit 175 të ligjit nr. 7850, datë 29.7.1994 “Për Kodin Civil të Republikës së Shqipërisë”, të ndryshuar, me propozimin e Ministrit të Punëve Publike dhe Transportit, Këshilli i Ministrave

VENDOSI:

1. Miratimin e kalimit në pronësi të poseduesve të objekteve informale të sipërfaqeve të parcelave ndërtimore, sipas listës që i bashkëlidhet këtij vendimi, për:
a) Drejtorinë e ALUIZNI-t Tirana (1), 48 (dyzet e tetë) parcela ndërtimore, me sipërfaqe të përgjithshme trualli 16 130,9 (gjashtëmbëdhjetë mijë e njëqind e tridhjetë presje nëntë) m²;
b) Drejtorinë e ALUIZNI-t Tirana (2) (Kamëz), 6 (gjashtë) parcela ndërtimore, me sipërfaqe të përgjithshme trualli 2 280 (dy mijë e dyqind e tetëdhjetë) m²;
c) Drejtorinë e ALUIZNI-t Tirana (2) (Paskuqan), 5 (pesë) parcela ndërtimore, me sipërfaqe të përgjithshme trualli 2 333 (dy mijë e treqind e tridhjetë e tre) m²;
ç) Drejtoritë e ALUIZNI-t Tirana (2) (Vorë), 12 (dymbëdhjetë) parcela ndërtimore, me sipërfaqe të përgjithshme trualli 5 762 (pesë mijë e shtatëqind e gjashtëdhjetë e dy) m²;
d) Drejtorinë e ALUIZNI-t Tirana (2) (Farkë), 1 (një) parcelë ndërtimore, me sipërfaqe të përgjithshme trualli 621 (gjashtëqind e njëzet e një) m²;
dh) Drejtorinë e ALUIZNI-t Tirana (3), 39 (tridhjetë e nëntë) parcela ndërtimore, me sipërfaqe të përgjithshme trualli 2 388,74 (dy mijë e treqind e tetëdhjetë e tetë presje shtatëdhjetë e katër) m²;
e) Drejtorinë e ALUIZNI-t Kavajë, 1 (një) parcelë ndërtimore, me sipërfaqe të përgjithshme trualli 233,8 (dyqind e tridhjetë e tre presje tetë) m²;
ë) Drejtorinë e ALUIZNI-t Durrës, 56 (pesëdhjetë e gjashtë) parcela ndërtimore, me sipërfaqe të përgjithshme trualli 25 162 (njëzet e pesë mijë e njëqind e gjashtëdhjetë e dy) m²;
f) Drejtorinë e ALUIZNI-t Vlorë (1), 23 (njëzet e tre) parcela ndërtimore, me sipërfaqe të përgjithshme trualli 7 818,9  (shtatë mijë e tetëqind e tetëmbëdhjetë presje nëntë) m²;
g) Drejtorinë e ALUIZNI-t Vlorë (2), 8 (tetë) parcela ndërtimore, me sipërfaqe të përgjithshme trualli 3 380  (tre mijë e treqind e tetëdhjetë) m²;
gj) Drejtorinë e ALUIZNI-t Sarandë, 17 (shtatëmbëdhjetë) parcela ndërtimore, me sipërfaqe të përgjithshme trualli 6  077,5 (gjashtë mijë e shtatëdhjetë e shtatë presje pesë) m²;
h) Drejtorinë e ALUIZNI-t Berat, 12 (dymbëdhjetë) parcela ndërtimore, me sipërfaqe të përgjithshme trualli 2 444,98 (dy mijë e katërqind e dyzet e katër presje nëntëdhjetë e tetë) m²;
           i) Drejtorinë e ALUIZNI-t Shkodër, 106 (njëqind e gjashtë) parcela ndërtimore, me sipërfaqe të përgjithshme trualli 34 053, 75 (tridhjetë e katër mijë e pesëdhjetë e tre presje shtatëdhjetë e pesë) m²;
j) Drejtorinë e ALUIZNI-t Fier (1), 22 (njëzet e dy) parcela ndërtimore, me sipërfaqe të përgjithshme trualli 5 748,75 (pesë mijë e shtatëqind e dyzet e tetë presje shtatëdhjetë e pesë) m²;
k) Drejtorinë e ALUIZNI-t Lushnjë, 13 (trembëdhjetë) parcela ndërtimore, me sipërfaqe të përgjithshme trualli 2 813 (dy mijë e tetëqind e trembëdhejtë) m²;
l) Drejtorinë e ALUIZNI-t Elbasan (1), 4 (katër) parcela ndërtimore, me sipërfaqe të përgjithshme trualli 375,4 (treqind e shtatëdhjetë e pesë presje katër) m²;
ll) Drejtorinë e ALUIZNI-t Elbasan (2), 13 (trembëdhjetë) parcela ndërtimore, me sipërfaqe të përgjithshme trualli 4 234 (katër mijë e dyqind e tridhjetë e katër) m²;
m) Drejtorinë e ALUIZNI-t Gjirokastër, 1 (një) parcelë ndërtimore, me sipërfaqe të përgjithshme trualli 500 (pesëqind) m²;
n) Drejtorinë e ALUIZNI-t Korçë, 24 (njëzet e katër) parcela ndërtimore, me sipërfaqe të përgjithshme trualli 2 372,55 (dy mijë e treqind e shtatëdhjetë e dy presje pesëdhjetë e pesë) m²;
nj) Drejtorinë e ALUIZNI-t Pogradec, 11 (njëmbëdhjetë) parcela ndërtimore, me sipërfaqe të përgjithshme trualli  2 514,9 (dy mijë e pesëqind e katërmbëdhjetë presje nëntë) m²;
o) Drejtorinë e ALUIZNI-t Lezhë, 6 (gjashtë) parcela ndërtimore, me sipërfaqe të përgjithshme trualli 2 972  (dy mijë e nëntëqind e shtatëdhjetë e dy) m²;
p) Drejtorinë e ALUIZNI-t Kukës, 3 (tri) parcela ndërtimore, me sipërfaqe të përgjithshme trualli 1 109,86  (një mijë e njëqind e nëntë presje tetëdhjetë e gjashtë)  m².
2.    Ngarkohet Agjencia e Legalizimit, Urbanizimit dhe Integrimit të Zonave/Ndërtimeve Informale për kryerjen e procedurave të kalimit të pronësisë së parcelës ndërtimore të objekteve informale nga shteti te poseduesi i ndërtimit pa leje.
Ky vendim hyn në fuqi pas botimit në Fletoren Zyrtare.

